****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

2021.gada 28.janvāra **Nolikums Nr.1**

Daugavpils

APSTIPRINĀTS

ar Daugavpils pilsētas domes

2021.gada 28.janvāra

lēmuma Nr.19

**Daugavpils pilsētas domes Jaunatnes nodaļas**

**Jauniešu vasaras nodarbinātības programmas**

**nolikums**

 *Izdots saskaņā ar likuma „Par pašvaldībām” 21.panta pirmās daļas 27.punktu, Jaunatnes likuma 5.panta pirmo daļu, 11.panta trešo daļu*

1. **Vispārīgie jautājumi**
	1. Daugavpils pilsētas domes jauniešu vasaras nodarbinātības programma (turpmāk – Programma) ir atbalsta programma, kas dod iespēju vasaras laikā strādāt apmaksātu darbu Daugavpils pilsētas jauniešiem vecumā no 13 līdz 19 gadiem.
	2. Programmas mērķis irveicināt Daugavpils pilsētas 13 – 19 gadīgo jauniešu nodarbinātību vasaras brīvlaikā, sniedzot iespēju attīstīt praktiskā darba iemaņas, rast izpratni par profesijām un gūt pirmo darba pieredzi.
	3. Programmas organizators ir Daugavpils pilsētas domes Jaunatnes nodaļa (turpmāk – Jaunatnes nodaļa).
	4. Programmas mērķauditorija ir jaunieši vecumā no 13 līdz 19 gadiem, kuri mācās Daugavpils pilsētas vispārējās izglītības iestādēs, profesionālās vidējās izglītības iestādēs nestrādājošie studenti līdz 19 gadiem, kuru deklarētā dzīvesvieta ir Daugavpils pilsētas administratīvajā teritorijā (turpmāk – Darba ņēmējs).
2. **Programmas laika periods un darba stundas**
	1. Programma darbojas no jūnija līdz augustam (ieskaitot).
	2. 13 – 14 gadīgo skolēnu darba laiks ir 4h dienā, 5 dienas nedēļā.
	3. 15 – 17 gadīgo jauniešu darba laiks ir 7h dienā, 5 dienas nedēļā.
	4. 18 – 19 gadīgo jauniešu darba laiks ir 8h dienā, 5 dienas nedēļā.
	5. Jauniešu dalība attiecīgajā vecumu grupā tiek noteikta, ņemot vērā viņu vecumu uz pirmo darba dienu.
3. **Programmas darba vietas**
	1. Daugavpils pilsētas vispārējās izglītības iestādes, pašvaldības iestādes, kapitālsabiedrības un nefinansētas iestādes (turpmāk – Darba devējs).
4. **Programmas ierobežojumi**
	1. Viens Darba ņēmējs pēc Programmas drīkst būt nodarbināts pie Darba devēja ne vairāk kā 10 darba dienas.
	2. Viens Darba ņēmējs drīkst piedalīties un tikt nodarbināts Programmā tikai vienu reizi gadā.
	3. Darba ņēmējs nedrīkst būt nodarbināts Daugavpils pilsētas domē Nodarbinātības valsts aģentūras pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” ietvaros, ja ir iesaistīts Jaunatnes nodaļas nodarbinātības programmā.
	4. Darba devējam ir jāievēro likuma „Par interešu konflikta novēršanu valsts amatpersonu darbībā” prasības, nodarbinot jauniešu Programmas ietvaros.
	5. Ja Darba ņēmējs darba vietā nodara zaudējumus un tiek atlaists no darba, programmas organizatoram ir tiesības nepieņemt viņu programmā nākamos 3 gadus.
	6. Ja ar Darba ņēmēju tika lauzts darba līgums pirms darba termiņa beigām, tad programmas organizatoram ir tiesības nepieņemt programmā viņu nākamajā gadā.
	7. 13 – 14 gadīgie jaunieši var strādāt tikai vispārējā izglītības iestādē, kurā ir reģistrēti kā izglītojamie.
	8. Pēc Programmas sadalījuma rezultātu publicēšanas Jaunatnes nodaļas mājaslapā [www.jaunatne.daugavpils.lv](http://www.jaunatne.daugavpils.lv), 15 – 19 gadīgiem jauniešiem darba periodus mainīt nedrīkst.
5. **Programmas organizēšana tiek veikta atbilstoši**
	1. Darba likumam;
	2. Ministru kabineta 2002.gada 28.maija noteikumiem Nr.206 „Noteikumi par darbiem, kuros aizliegts nodarbināt pusaudžus, un izņēmumi, kad nodarbināšana šajos darbos ir atļauta saistībā ar pusaudža profesionālo apmācību”;
	3. Ministru kabineta 2015.gada 24.novembra noteikumiem Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”;
	4. Ministru kabineta 2002.gada 8.janvāra noteikumiem Nr.10 „Noteikumi par darbiem, kuros atļauts nodarbināt bērnus vecumā no 13 gadiem”;
	5. Bērnu tiesības aizsardzības likumam;
	6. Citiem Latvijas Republikā spēkā esošajiem tiesību aktiem.
6. **Reģistrācijas kārtība 15 – 19 gadīgiem jauniešiem**
	1. Elektroniskā reģistrācija jauniešiem no daudzbērnu ģimenēm sākas februāra pirmajā sestdienā plkst.11.00 un ir atvērta septiņas kalendārās dienas. Elektroniskā reģistrācija notiek tiešsaistē [www.jaunatne.daugavpils.lv](http://www.jaunatne.daugavpils.lv), sadaļā „Nodarbinātība”.
	2. Elektroniskā reģistrācija jauniešiem no maznodrošinātām un trūcīgām ģimenēm sākas februāra otrajā sestdienā plkst.11.00 un ir atvērta septiņas kalendārās dienas. Elektroniskā reģistrācija notiek tiešsaistē [www.jaunatne.daugavpils.lv](http://www.jaunatne.daugavpils.lv), sadaļā „Nodarbinātība”.
	3. Elektroniskā reģistrācija sākas februāra trešajā sestdienā plkst.11.00 un ir atvērta septiņas kalendārās dienas. Elektroniskā reģistrācija notiek tiešsaistē [www.jaunatne.daugavpils.lv](http://www.jaunatne.daugavpils.lv), sadaļā „Nodarbinātība”.
	4. Tiks ņemti vērā tikai latviešu valodā aizpildītie pieteikumi.
	5. Sakarā ar to, ka vietu skaits ir ierobežots, tiek noteikti trīs pamatsaraksti, turklāt katram pamatsarakstam tiek piesaistīts savs individuāls rotācijas saraksts:
		1. Pirmais pamatsaraksts – saraksts ar ierobežotu vietu skaitu, kas nodrošina jaunietim no daudzbērnu ģimenes darba vietu. Pirmajā pamatsarakstā iekļūst tie, kuri reģistrējas noteiktajā laika periodā visātrāk, proti, ir pirmie pēc reģistrācijas laika. Pirmais pamatsaraksts attiecas uz tiem jauniešiem, kuri reģistrējās Nolikuma 6.1. punktā noteiktajā termiņā.
		2. Pirmais rotācijas saraksts ir rindas saraksts tiem jauniešiem no daudzbērnu ģimenēm, kuri neiekļuva Pirmajā pamatsarakstā, bet pastāv iespēja iekļūt Pirmajā pamatsarakstā, ja gadījumā kāds no vietas Pirmā pamatsarakstā atteiksies, vai arī citu iemeslu dēļ nevar piedalīties Programmā.
		3. Otrais pamatsaraksts – saraksts ar ierobežotu vietu skaitu, kas nodrošina jaunietim no maznodrošinātas un trūcīgas ģimenes darba vietu. Otrajā pamatsarakstā iekļūst tie, kuri reģistrējas noteiktajā laika periodā visātrāk, proti, ir pirmie pēc reģistrācijas laika. Otrais pamatsaraksts attiecas uz tiem jauniešiem, kuri reģistrējās Nolikuma 6.2. punktā noteiktajā termiņā.
		4. Otrais rotācijas saraksts ir rindas saraksts tiem jauniešiem no maznodrošinātām un trūcīgām ģimenēm, kuri neiekļuva Otrajā pamatsarakstā, bet pastāv iespēja iekļūt Otrajā pamatsarakstā, ja gadījumā kāds no vietas Otrā pamatsarakstā atteiksies, vai arī citu iemeslu dēļ nevar piedalīties Programmā.
		5. Trešais pamatsaraksts – saraksts ar ierobežotu vietu skaitu, kas nodrošina jaunietim darba vietu. Trešajā pamatsarakstā iekļūst tie, kuri reģistrējas noteiktajā laika periodā visātrāk, proti, ir pirmie pēc reģistrācijas laika. Trešais pamatsaraksts attiecas uz tiem jauniešiem, kuri reģistrējās Nolikuma 6.3. punktā noteiktajā termiņā.
		6. Trešais rotācijas saraksts ir rindas saraksts tiem jauniešiem, kuri neiekļuva Trešajā pamatsarakstā, bet pastāv iespēja iekļūt Trešajā pamatsarakstā, ja gadījumā kāds no vietas Trešajā pamatsarakstā atteiksies, vai arī citu iemeslu dēļ nevar piedalīties Programmā.

6.5. Darba ņēmēju vietu skaitu un sadalījumu pirmajā pamatsarakstā, pirmajā rotācijas sarakstā, kā arī otrajā pamatsarakstā, otrajā rotācijas sarakstā katru gadu vismaz 40 dienas pirms nodarbinātības programmas sākuma nosaka Jaunatnes nodaļa.

1. **Reģistrācijas kārtība 13 – 14 gadīgiem jauniešiem**
	1. Elektroniskā reģistrācija jauniešiem sākas marta otrajā sestdienā plkst.11.00 un ir atvērta piecas kalendārās dienas. Elektroniskā reģistrācija notiek tiešsaistē [www.jaunatne.daugavpils.lv](http://www.jaunatne.daugavpils.lv), sadaļā „Nodarbinātība”.
	2. Tiks ņemti vērā tikai latviešu valodā aizpildītie pieteikumi.
	3. Sakarā ar to, ka vietu skaits ir ierobežots, tiek noteikti trīs saraksti:
		1. Pamatsaraksts – saraksts ar ierobežotu vietu skaitu, kas nodrošina darba vietu. Pamatsarakstā tiek tie, kuri reģistrējas ātrāk, pirmie pēc reģistrācijas laika. Pamatsarakstā iekļautie pieteikumi tiek grupēti trijās kategorijās:
* Pieteikumi, kuru iesniedzēji atbilst daudzbērnu ģimenes statusam;
* Pieteikumi, kuru iesniedzēji atbilst maznodrošinātās un trūcīgas ģimenes statusam;
* Pieteikumi, kuru iesniedzēji neatbilst daudzbērnu ģimenes un maznodrošinātās un trūcīgas ģimenes statusam.

Pamatsarakstā tiek rezervētas trīs vietas katrā vispārējā izglītības iestādē jauniešiem no daudzbērnu ģimenēm un trīs vietas jauniešiem no maznodrošinātam un trūcīgām ģimenēm.Atlikušas vietas Pamatsarakstā tiek piešķirtas jauniešiem, kuri neatbilst daudzbērnu ģimenes un maznodrošinātās un trūcīgas ģimenes statusam.

Rotācijas saraksts – rindas saraksts uz iekļaušanu Pamatsarakstā vai arī rezervētajās vietās jauniešiem no daudzbērnu ģimenēm un no maznodrošinātām un trūcīgām ģimenēm, ja gadījumā kāds no Pamatsaraksta vai arī no rezervētajām vietām, atsakās vai citu iemeslu dēļ nevar piedalīties Programmā.

7.5. Darba ņēmēju vietu skaitu un sadalījumu pamatsarakstā katru gadu vismaz 60 dienas pirms nodarbinātības programmas sākuma nosaka Jaunatnes nodaļa.

1. **Darba līgumi un kārtība, kādā tie tiek parakstīti**
	1. 15 – 19 gadīgiem jauniešiem, kuri ir iekļauti Pirmajā, Otrajā vai Trešajā Pamatsarakstā, līdz noteiktam datumam (Jaunatnes nodaļa nosaka datumu) ir jāiesniedz dokumenti Jaunatnes nodaļā (Saules ielā 5a).Valstī izsludinātas ārkārtas situācijas laikā dokumentus ir jāsūta skenētus uz Jaunatnes nodaļas oficiālo e-pastu: jaunatne@daugavpils.lv.
	2. 13 – 14 gadīgiem jauniešiem, kuri ir iekļauti Pamatsarakstā**,** līdz noteiktam datumam (Jaunatnes nodaļa nosaka datumu) ir jāiesniedz dokumenti savas skolas sociālajiem pedagogiem, vai skolas darbiniekiem, kuru skolu administrācijas izvirzīja par jauniešu darba vadītājiem.
	3. Dokumenti iesniegšanai:
		1. Medicīniskā izziņa no ģimenes ārsta (darbam);
		2. Atļauja strādāt no vecākiem (ja nav 18 gadu) (*Pielikums Nr.1 un Pielikums Nr.2*);
		3. Pēc Jaunatnes nodaļas darbinieku pieprasījuma jauniešiem no daudzbērnu ģimenēm – „3+ ģimenes karte” vai izziņa no izglītības iestādes.
	4. **Darba līgums 15 – 19 gadīgiem jauniešiem:**
		1. Atbilstoši iesniegtajiem dokumentiem tiks sastādīts darba līgums starp Darba ņēmēju un Darba devēju.
		2. Līgumi tiks sastādīti ne agrāk kā vienu nedēļu pirms darba uzsākšanas.
		3. Darba devējs sazināsies ar darba ņēmēju, izmantojot norādīto telefona numuru un darīs zināmu dienu līguma parakstīšanai.
		4. Ja Darba devējs nespēs sazināties ar potenciālo Darba ņēmēju noteiktā laikā, tad vieta Pamatsarakstā tiks nodota nākamajam pretendentam no Rotācijas saraksta. Iemesls, kāpēc Darba devējs nespēj sazināties ar potenciālo Darba ņēmēju var būt:
			1. Nepareizi norādīts telefona numurs;
			2. Vienas darba dienas laikā abonents neatbild uz zvaniem;
			3. Vienas darba dienas laikā abonentam ir izslēgts telefons.
		5. Pēc Pamatsaraksta publicēšanas portālā [www.jaunatne.daugavpils.lv](http://www.jaunatne.daugavpils.lv) izmaiņas tajā netiks veiktas, izņemot gadījumus, ja atbrīvojas vieta Pamatsarakstā un to aizņem cilvēks no Rotācijas saraksta.
	5. **Darba līgums 13 – 14 gadīgiem jauniešiem:**
		1. Ja Darba ņēmējs atteicas no darba vai nevar būt nodarbināts veselības stāvokļa, vai citu iemeslu dēļ, tad vieta Pamatsarakstā tiks nodota nākamajam pretendentam no Rotācijas saraksta.
		2. Darba līgumu ar Darba ņēmēju noslēdz Darba devējs.
		3. Darba līgumus ar darba vadītājiem noslēdz Daugavpils pilsētas dome, ievērojot Darba likuma un citu normatīvo aktu prasības.
2. **Darba devēja pienākumi**
	1. Nodrošināt Darba ņēmēju drošību atbilstoši darba aizsardzības, elektrodrošības, ugunsdrošības un sanitāri higiēniskajām prasībām.
	2. Instruktēt Darba ņēmēju darba drošības, ugunsdrošības un darba aizsardzības jautājumos (par aizpildītiem instruktāžas žurnāliem atbild Darba devējs), iepazīstināt ar riska faktoriem darba vietā (jābūt Darba ņēmēja saskaņojumam un parakstam).
	3. Nodrošināt Darba ņēmējus ar darba veikšanai nepieciešamajiem darbarīkiem, instrumentiem un darba aizsardzības līdzekļiem.
	4. Iepazīstināt Darba ņēmēju ar darba pienākumiem un tiesībām, kā arī kontrolēt un novērtēt jauniešu darbu programmas īstenošanas laikā.
	5. Nodrošināt 13 – 14 gadīgo Darba ņēmēju ar darba vadītāju (sociālais pedagogs vai skolas darbinieks, kuru skolas administrācija izvirzīja par Darba ņēmēju darba vadītāju).
	6. Nodrošināt Programmas īstenošanas laikā saņemtās informācijas apstrādi, ievērojot Fizisko personu datu aizsardzības likuma un citu saistīto normatīvo aktu prasības.
	7. Sakarā ar COVID-19 ievērot valstī noteiktus obligātus drošības un piesardzības pasākumus.
3. **Darba devēja tiesības**
	1. Pamatojoties uz Darba likuma 16.nodaļas 58.pantu, Darba devējam ir tiesības atstādināt darbinieku no darba, ja darbinieks, strādājot vai atrodoties darba vietā, ir alkohola, narkotiku vai toksiska reibuma stāvoklī, kā arī citos gadījumos, kad darbinieka neatstādināšana no darba var kaitēt viņa paša vai citu cilvēku drošībai un veselībai, kā arī darba devēja vai citu cilvēku pamatotām interesēm.

**11. Darba ņēmēja pienākumi**

11.1. Mainoties telefona numuram, informēt programmas organizatoru.

11.2. Paziņot programmas organizatoram, ja ir noteikta pašizolācija, mājas karantīna vai stingra izolācija.

11.3. Sekot savam veselības stāvoklim un nedoties uz darbu ar elpošanas ceļu infekcijas slimības pazīmēm (klepus, sāpes kaklā, paaugstināta ķermeņa temperatūra).

11.4. Sakarā ar COVID-19 ievērot valstī noteiktus obligātus drošības un piesardzības pasākumus.

1. **Darba ņēmēja tiesības**
	1. Pēc pieprasījuma saņemt pie Darba devēja izziņu par darba samaksu, valsts sociālās apdrošināšanas obligāto iemaksu veikšanu un darba attiecībām.

Domes priekšsēdētājs *(personiskais paraksts)* I.Prelatovs

 Pielikums Nr.1

2021.gada 28.janvāra

 Nolikuma Nr.1

Daugavpils pilsētas domes

Jaunatnes nodaļas vadītājai

Gunitai Vanagai

**APLIECINĀJUMS**

Es,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vecāka/aizbildņa vārds uzvārds)

personas kods \_\_\_\_\_\_\_\_\_\_-\_\_\_\_\_\_\_\_\_\_\_, piekrītu, ka mana meita/dēls vai aizbildināmais(-ā)

 (vajadzīgo pasvītrot)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,personas kods\_\_\_\_\_\_\_\_\_\_\_-\_\_\_\_\_\_\_\_\_\_\_\_,

 (bērna vārds uzvārds)

(deklarētās vai faktiskās dzīvesvietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 piedalās Daugavpils pilsētas domes Jaunatnes nodaļas organizētajā vasaras nodarbinātības programmā un tiek pieņemts darbā par PALĪGSTRĀDNIEKU.

202\_.gada \_\_\_\_.\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts/atšifrējums)

*Apzinos, ka Daugavpils pilsētas dome Krišjāņa Valdemāra ielā 1, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildu informācija -* [*https://www.daugavpils.lv/lv/privatuma\_politika*](https://www.daugavpils.lv/lv/privatuma_politika) .

Pielikums Nr.2

2021.gada 28.janvāra

 Nolikuma Nr.1

Daugavpils pilsētas domes

Jaunatnes nodaļas vadītājai

Gunitai Vanagai

**APLIECINĀJUMS**

Es,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vecāka/aizbildņa vārds uzvārds)

personas kods \_\_\_\_\_\_\_\_\_\_-\_\_\_\_\_\_\_\_\_\_\_, piekrītu, ka mana meita/dēls vai aizbildināmais(-ā)

 (vajadzīgo pasvītrot)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods\_\_\_\_\_\_\_\_\_\_\_-\_\_\_\_\_\_\_\_\_\_\_\_,

 (bērna vārds uzvārds)

(deklarētās vai faktiskās dzīvesvietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

piedalās Daugavpils pilsētas domes Jaunatnes nodaļas organizētajā vasaras nodarbinātības programmā un tiek pieņemts darbā par

PALĪGSTRĀDNIEKU, tiešā darba vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (skolas nosaukums)

202\_\_.gada \_\_\_\_. \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts/atšifrējums)

*Apzinos, ka Daugavpils pilsētas dome Krišjāņa Valdemāra ielā 1, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildu informācija -* [*https://www.daugavpils.lv/lv/privatuma\_politika*](https://www.daugavpils.lv/lv/privatuma_politika) .